
           REPUBLIKA HRVATSKA
KRAPINSKO-ZAGORSKA ŽUPANIJA
	      GRAD ZABOK
             GRADONAČELNICA		                              

KLASA: UP/I-112-02/26-01/0029
URBROJ: 2140-6-3/1-26-1
Zabok, 19. lipnja 2026.

Gradonačelnica Grada Zaboka, OIB: 39265120858, na temelju članka 5. stavka 2. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08., 61/11., 4/18., 112/19. i 17/25.) u predmetu imenovanja pročelnice Upravnog odjela za EU fondove, društvene djelatnosti i javne potrebe Grada Zaboka, Mirjane Zubak OIB: 18910457141, po službenoj dužnosti, donosi 

RJEŠENJE

I. Mirjana Zubak, profesor defektolog, sa 22 godine, 1 mjesec i 13 dana ukupnog radnog staža, 22 godine, 1 mjesec i 13 dana radnog iskustva na odgovarajućim poslovima, imenuje se pročelnicom Upravnog odjela za EU fondove, društvene djelatnosti i javne potrebe, radno mjesto utvrđeno pod brojem radnog mjesta 27. Sistematizacije Pravilnika o unutarnjem redu upravnih tijela Grada Zaboka, kategorija I., potkategorija glavni rukovoditelj, klasifikacijski rang 1., s danom 1. rujna 2026. godine, na neodređeno vrijeme.
II. Imenovanoj se određuje probni rad u trajanju od tri mjeseca.
III. Imenovana se dužan javiti na rad dana 1. rujna 2026. godine i od tog dana počinje ostvarivati prava u vezi sa službom.
IV. Imenovana ostvaruje pravo na plaću koju čini umnožak koeficijenta složenosti poslova radnog mjesta na koje je raspoređena koji iznosi 3,28 i osnovice za obračun plaće koja iznosi 1.004,87 eura bruto, uvećan za 0,5% za svaku navršenu godinu radnog staža.
V. Imenovana ima položen državni ispit II. razine.

Obrazloženje
Gradonačelnica Grada Zaboka 10. travnja 2026. godine raspisala je Javni natječaj za imenovanje pročelnika Upravnog odjela za EU fondove, društvene djelatnosti i javne potrebe  Grada Zaboka (u daljnjem tekstu: Javni natječaj), na neodređeno vrijeme, uz obvezni probni rad od tri mjeseca. Javni natječaj objavljen je u Narodnim novinama broj 38/2026 i na mrežnim stranicama Grada Zaboka www.zabok.hr.
Uvjeti za imenovanje na navedeno radno mjesto, istaknuti u Javnom natječaju, bili su: sveučilišni diplomski studij ili sveučilišni integrirani prijediplomski i diplomski studij ili stručni diplomski studij društvene struke, najmanje pet godina radnog iskustva na odgovarajućim poslovima, položen državni ispit II. razine, organizacijske sposobnosti i komunikacijske vještine potrebne za uspješno upravljanje upravnim tijelom, poznavanje rada na računalu, uz ispunjavanje općih uvjeta za prijam u službu iz članka 12. Zakona službenicima i namještenicima u lokalnoj i područnoj (regionalnoj) samoupravi (u daljnjem tekstu: Zakon) te uz nepostojanje zapreka iz članka 15. i 16. Zakona. Na natječaj su se mogli prijaviti i kandidati koji nemaju položen državni ispit, uz uvjet da ga polože u roku od jedne godine od imenovanja.
Uz potpisanu prijavu na natječaj bilo je potrebno priložiti životopis, dokaz o hrvatskom državljanstvu, dokaz o traženoj razini obrazovanja i struci, dokaz o ukupnom radnom iskustvu, dokaz o radnom iskustvu na odgovarajućim poslovima od najmanje pet godina, dokaz o položenom državnom ispitu.
Rok za podnošenja prijava na Javni natječaj bio je osam dana odnosno do 20. travnja 2026. godine. Na Javni natječaj pristigle su tri prijave. Povjerenstvo za provedbu javnog natječaja za imenovanje pročelnika Upravnog odjela za EU fondove, društvene djelatnosti i javne potrebe (u daljnjem tekstu: Povjerenstvo) utvrdilo je da su sve prijave potpune, pravodobne i ispunjavaju formalne uvjete natječaja.
Dana 11. svibnja 2026. godine na mrežnim stranicama Grada Zaboka www.zabok.hr objavljen je Poziv na prethodnu provjeru znanja i sposobnosti, kojim je za 19. svibnja 2026. godine određeno pisano testiranje i intervju za sva tri kandidata. Testiranju i intervjuu nije pristupio jedan kandidat pa se smatra da je povukao prijavu.
Povjerenstvo je 19. svibnja 2026. godine dostavilo gradonačelnici Grada Zaboka Izvješće o provedenom postupku i Rang listu kandidata prema kojoj je kandidatkinja Mirjana Zubak ostvarila najbolji uspjeh na testiranju i intervjuu (30/30 bodova).
U sljedećoj fazi postupka, a sukladno članku 23. c Zakona izabrana kandidatkinja Mirjana Zubak dostavila je 9. lipnja 2026. godine Uvjerenje Općinskog kaznenog suda u Zagrebu Poslovni broj: SU-Ukpe-175085/2026 da se protiv nje ne vodi kazneni postupak i 17. lipnja 2026. godine Uvjerenje o zdravstvenoj sposobnosti radnika Broj: 1799-2026-RA2 kojom je utvrđeno da je zdravstveno sposobna za obavljanje poslova predmetnog radnog mjesta.
Dana 16. lipnja 2026. godine kandidatkinja Mirjana Zubak dostavila je na uvid izvornike dokaza o ispunjavanju formalnih uvjeta iz Javnog natječaja.
	Upravni odjel za poslove gradonačelnika i gradskog vijeća Grada Zaboka provjerio je po službenoj dužnosti i utvrdio da za kandidatkinju ne postoje:
- zapreke za prijam u službu za kazneno djelo iz članka 15. Zakona (provjera Ministarstva pravosuđa, uprave i digitalne transformacije od 18. lipnja 2026.)
- zapreke iz članka 16. Zakona.
	Sukladno iznesenom, odlučeno je da će se kandidatkinju Mirjanu Zubak imenovati pročelnicom Upravnog odjela za EU fondove, društvene djelatnosti i javne potrebe, pa je riješeno kao u točci I. izreke.
Točka II. izreke temelji se na članku 26. stavku 2. Zakona, kojim je određeno da se u službu prima uz obvezni probni rad koji traje tri mjeseca.
Točka III. izreke temelji se na članku 27. stavku 2. i 3. Zakona, kojima je određeno da se rješenjem određuje i datum početka rada te da službenik počinje ostvarivati prava u vezi sa službom danom početka rada.
Točka IV. Izreke temelji se na članku 3. Odluke o koeficijentima za obračun plaće službenika („Službeni glasnik Krapinsko-zagorske županije“ br. 41/24. i 9/26.) i Odluci o osnovici za obračun plaće službenika i namještenika u upravnim tijelima Grada Zaboka („Službeni glasnik Krapinsko-zagorske županije“ br. 38/25.). Naime, člankom 8. Zakona o plaćama u lokalnoj i područnoj (regionalnoj) samoupravi („Narodne novine“ br. 28/10. i 10/23.) propisano je da plaću službenika u upravnim odjelima jedinica lokalne samouprave čini umnožak koeficijenta složenosti poslova radnog mjesta na koje je službenik raspoređen i osnovice za obračun plaće, uvećan za 0,5 % za svaku navršenu godinu radnog staža. 
Točka V. izreke temelji se na uvidu u Svjedodžbu o položenom državnom stručnom ispitu za višeg stručnog suradnika KLASA: UP/I-133-02/11-01/0734 URBROJ: 515-06-03-12-4 od 18. siječnja 2012. godine, od Ministarstva uprave, Državne ispitne komisije.  Člankom 60. stavkom 2. Zakona o izmjenama i dopunama Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 17/25.) propisano je da se položen državni stručni ispit za visoku i višu stručnu spremu smatra položenim državnim ispitom II. razine.
Člankom 5. stavkom 2. Zakona propisano je da je odlučivanje o imenovanju pročelnika upravna stvar o kojoj rješenjem odlučuje gradonačelnik.
Člankom 24. stavkom 3. Zakona propisano je da se na sadržaj rješenja o imenovanju pročelnika upravnog tijela odgovarajuće primjenjuje odredba članka 24. stavka 2. i odredba stavka 27. stavka 2. Zakona.
Ovo Rješenje dostavlja se javnom objavom na mrežnim stranicama Grada Zaboka www.zabok.hr, sukladno članku 24.a stavku 1. Zakona. Dostava se smatra obavljenom istekom osmog dana od dana javne objave rješenja na mrežnim stranicama, sukladno članku 24.a stavku 2. Zakona.

Uputa o pravnom lijeku:
Protiv ovog rješenja o imenovanju žalba nije dopuštena, ali se može pokrenuti upravni spor podnošenjem tužbe Upravnom sudu u Zagrebu, u roku od 30 dana od dostave ovog rješenja o imenovanju. Tužba se sudu može predati neposredno u pisanom obliku, usmeno na zapisnik ili se šalje poštom, odnosno dostavlja u elektroničkom obliku putem informacijskog sustava. 

																					GRADONAČELNICA
									dr. sc. Valentina Đurek





DOSTAVITI:
1. Kandidatima javnom objavom na mrežnoj stranici Grada Zaboka, www.zabok.hr
2. Upravni odjel za financije, proračun i javnu nabavu, ovdje
3. Za osobni očevidnik službenice, ovdje
4. Pismohrana.

